కాగజ్‌నగర్

కాగజ్‌నగర్‌, తెలంగాణ రాష్ట్రం, కొమరంభీం జిల్లా, కాగజ్‌నగర్‌ మండలం లోని గ్రామం కాగజ్ అనగా కాగితం. సిర్పూర్ పేపర్ మిల్స్ ఉండటం వలన ఈ ఊరికి కాగజ్‌నగర్‌ అని పేరు వచ్చింది. 1988లో కాగజ్‌నగర్‌ పురపాలకసంఘంగా ఏర్పడింది. 2016 అక్టోబరు 11 న చేసిన తెలంగాణ జిల్లాల పునర్వ్యవస్థీకరణకు  ముందు ఈ గ్రామం పాత ఆదిలాబాద్ జిల్లా లోని ఇదే మండలంలో ఉండేది.

విద్యుత్ వ్యవస్థ
తెలంగాణరాష్ట్ర ఏర్పాటు తరువాత వ్యవసాయ, వాణిజ్య అవసరరాలకు 24 గంటల విద్యుత్ సరఫరా జరుగుతుంది.

నీటి సరఫరా
గ్రామంలో కుళాయిల ద్వారా రక్షిత మంచినీటి సరఫరా జరుగుతోంది. బావుల నీరు కూడా అందుబాటులో ఉంది. గ్రామంలో ఏడాది పొడుగునా చేతిపంపుల ద్వారా నీరు అందుతుంది. బోరుబావుల ద్వారా కూడా ఏడాది పొడుగునా నీరు అందుతుంది. చెరువు ద్వారా గ్రామానికి తాగునీరు లభిస్తుంది. మిషన్ భగీరథ ద్వారా నీటి సరఫరా జరుగుతుంది

రవాణా 

ఈ పట్టణానికి న్యూ ఢిల్లీ-చెన్నై ప్రధాన మార్గంలో ఉన్న సిర్పూర్ - కాగజ్‌నగర్‌ రైల్వే స్టేషన్ సేవలు అందిస్తుంది. దీనిని సౌత్ సెంట్రల్ రైల్వే జోన్ నిర్వహిస్తుంది. కాగజ్‌నగర్‌ పట్టణం రెబ్బెన వద్ద రహదారి ద్వారా AP SH 1 కి అనుసంధానించబడింది. కాగజ్ నగర్ తెలంగాణలోని అనేక నగరాలకు తెలంగాణ స్టేట్ రోడ్ ట్రాన్స్పోర్ట్ కార్పొరేషన్ బస్సు సర్వీసు ద్వారా అనుసంధానించబడింది.

సమీప విమానాశ్రయం నాగ్‌పూర్ విమానాశ్రయం 257 కి.మీ దూరంలో, హైదరాబాద్ విమానాశ్రయం 307 కి.మీ దూరంలో ఉన్నాయి.

వ్యవసాయం, పంటలు
కాగజ్‌నగర్ మండలంలో వ్యవసాయ యోగ్యమైన భూమి ఖరీఫ్‌లో 4277 హెక్టార్లు, రబీలో 4365 హెక్టార్లు. ప్రధాన పంటలు వరి, జొన్నలు.

గ్రామ ప్రముఖులు 
 కావేటి సమ్మయ్య: రాజకీయ నాయకుడు, మాజీ శాసనసభ్యుడు.

పర్యాటకం 
ఇక్కడికి సమీపంలోని అడవుల్లో అడవుల్లో ప్రతిఏటా బర్డ్స్​వాక్‌ ఫెస్టివల్‌ జరుగుతుంటుంది. 2019 డిసెంబర్‌లో తొలిసారిగా బర్డ్స్​వాక్‌ ఫెస్టివల్ నిర్వహించబడింది. పర్యాటకులు విచ్చేసి రకరకాల పక్షుల కూతల నడుమ ప్రకృతిని ఆస్వాదిస్తుంటారు. కాగజ్​నగర్ మండలంలోని కదంబ, రేగుల్‌గూడ, కోస్ని, వాచ్ టవర్, సిర్పూర్ టిలో మాలిని, బెజ్జూర్‌ మండలంలో మర్తాడి స్ప్రింగ్ కట్ట, పెంచికలపేట మండలంలో కొండపల్లి అటవీ ప్రాంతాల్లోని పక్షులు పర్యాటకులను ఆకర్షిస్తున్నాయి. రెండు రోజులపాటు సాగే బర్డ్స్​వాక్ ఫెస్టివల్ లో అటవీశాఖ అధికారులు రకరకాల పక్షులను చూపించి, ముగింపు కార్యక్రమంలో కాగజ్​నగర్ డివిజన్ కార్యాలయంలో పర్యాటకులకు ధ్రువపత్రాలతోపాటు జ్ఞాపికలు అందిస్తారు.

మూలాలు

వెలుపలి లంకెలు 

అదిలాబాదు జిల్లా రైల్వేస్టేషన్లు